El-Ahkaf
Sura El-Ahkaf (arapski: سورة الأحقاف; bos.:Pješčana brda) je 46. sura Kur'ana. Sadrži 35 ajeta i spada u takozvane mekanske sure (sure koje su objavljene u Meki). Jedna je od 29 sura koje počinju sa karakterističnim početkom, odnosno odvojenim harfovima. Sedma je i posljednja od sura (u rasponu od 40. do 46. sure) koje počinju sa karakterističnim znakom Ha-mim (ostale sure su: El-Mu’min, Fussilet, Eš-Šura, Ez-Zuhruf, Ed-Duhan i El-Džasije). U suri se spominju poslanici Musa direktno (u 12. ajetu) i Hud indirektno kada se u 21. ajetu sure spominje narod Ad.